Адбылося таксама ўшаноўванне працоўных дынастый. Цырымонія “Чалавек слаўны працай” ладзілася ў гонар сем’яў Васілеўскіх, Загорскіх, жыццё якіх цесна звязана з ААТ “Валожынская райаграпрамтэхніка”, дынастыі Матуць (філіял ААТ “Маладзечанскі малочны камбінат”). Агульны працоўны стаж членаў дынастыі Васілеўскіх складае 124 гады. У арганізацыі працуюць муж і жонка – Уладзімір Уладзіміравіч і Ірына Пятроўна, а таксама іх сыны Андрэй і Павел. Дынастыю Загорскіх прадставілі Аляксандр Аляксандравіч, яго жонка Марына Міхайлаўна, дачка Вольга Бітэль з мужам Андрэем. У свой час на прадпрыемстве працаваў і сын Дзмітрый. Заснавальніцай дынастыі Матуць стала Ірына Уладзіміраўна, па прыкладу якой на вытворчасць прыйшоў і муж Эдуард Іосіфавіч, а пазней сын Ягор і яго жонка Наталля.